1.2.1. Брутни парични печалби или загуби от самостоятелна заетост (включително от лицензионни възнаграждения) (PY050G)
 Това включва:
 —
 нетната печалба или загуба от дейността, натрупана за работещи собственици на или съдружници в неперсонифицирано дружество, минус лихвите върху кредити за дейността;
 —
 лицензионни възнаграждения, получени от писмени произведения, изобретения и т.н., които не са включени в печалбата/загубата на неперсонифицирани дружества;
 —
 наемите от бизнес сгради, транспортни средства, оборудване и т.н., които не са включени в печалбата/загубата на неперсонифицираните дружества, след приспадането на съответните разходи, като например лихви върху съответните кредити, разходите за ремонт и поддръжка и разходите за застраховане.
 Това не включва:
 —
 възнагражденията на директорите, спечелени от собствениците на неперсонифицирани дружества (които са включени в „Брутен паричен или близък до паричния доход на наетото лице“ (PY010G);
 —
 дивидентите, изплащани от дружества (които са включени в „Лихви, дивиденти, печалби от капиталови инвестиции в неперсонифицирано дружество“ (HY090G);
 —
 печалби от капитал, инвестиран в неперсонифицирано дружество, в което лицето не работи („скрити съдружници“) (тези печалби са включени в „Лихви, дивиденти, печалби от капиталови инвестиции в неперсонифицирано дружество“ (HY090G);
 —
 наем от земя и постъпления от пансионери или квартиранти (които са включени в „Доход от наеми от собственост или земя“ (HY040G);
 —
 наеми от жилища, които не са включени в печалбата/загубата от неперсонифицирани дружества (които са включени в „Доход от наеми от собственост или земя“ (HY040G).
 Доходът от самостоятелна заетост се изчислява като:
 —
 пазарна продукция (брутен приход или оборот, включително стойността на стоките, произведени от предприятието, но консумирани от самостоятелно заетото лице и/или неговото домакинство);
 —
 плюс пазарната стойност на стоките и услугите, закупени за неперсонифицираното дружество, но консумирани от предприемача и от членовете на неговото домакинство;
 —
 плюс дохода от собственост, получен във връзка с финансови и други активи, принадлежащи на предприятието;
 —
 минус непосредственото потребление (разходи за суровините, разходи за продажби, дистрибуторски разходи, разходи за поддръжка, административни разходи и пр.);
 —
 минус обезщетение на наети лица (надници, заплати и социалноосигурителни вноски за наети лица);
 —
 минус данъците върху производството и митата върху вноса;
 —
 минус лихвите, платени върху кредитите за дейността;
 —
 минус наемите, изплатени за земя и други непроизведени материални активи, наети от предприятието;
 —
 минус потреблението на основен капитал;
 —
 плюс субсидиите.
 На практика, ако дадено самостоятелно заето лице или дружество изготвя годишен отчет за данъчни цели, брутните доходи/загуби се изчисляват като нетни доходи/загуби, отразени в този данъчен отчет за последния 12-месечен период, преди приспадането на данъците върху общия доход и задължителните социалноосигурителни вноски.
 В случай че не се изготвя годишен отчет нито за данъчни, нито за вътрешни цели, алтернативният подход за определяне на дохода на самостоятелно заетите лица е да се събере сумата в парични средства (и стоки), изтеглени от дружеството за лично ползване (за потребление или спестявания, включително пазарната стойност на произведените или закупените стоки от дружеството, но взети за лично ползване).
 1.2.2. Стойност на стоките, произведени за собствено потребление (HY170G)
 Стойността на стоките, произведени за собствено потребление, се отнася до стойността на стоките и напитките, произведени и консумирани в рамките на едно и също домакинство.
 Стойността на